Αίτηση για χορήγηση Άδειας Μεταφοράς με Αγωγό στην ελληνική γλώσσα, σύμφωνα με το Έντυπο Αίτησης που καθορίζεται στο παράρτημα 1 του Κανονισμού Αδειών( ΥΑ Δ2/16570/2005, ΦΕΚ Β 1306).
Υπογράφεται από το νόμιμο εκπρόσωπο του νομικού προσώπου και περιλαμβάνει τα στοιχεία που ορίζονται στο Έντυπο Αίτησης του Παραρτήματος 1 του Κανονισμού Αδειών (υ.α. Δ2/16570/2005, ΦΕΚ Β 1306), όπως ισχύει. Με την αίτηση συνυποβάλλεται φάκελος με τα απαιτούμενα για τη χορήγηση της άδειας στοιχεία. Σε περίπτωση μη νόμιμης υπογραφής της αίτησης ή μη συνυποβολής φακέλου με τα ανωτέρω στοιχεία, η αίτηση δεν εξετάζεται και τίθεται στο αρχείο.
Κατάθεση από τον αιτούντα (δια ζώσης ή ταχυδρομικά)
Ο αιτών πρέπει να είναι νομικό πρόσωπο, με τη μορφή ανώνυμης εταιρείας, εταιρείας περιορισμένης ευθύνης, ομόρρυθμης ή ετερόρρυθμης εταιρείας.
Τα φυσικά πρόσωπα που είναι μέλη Διοικητικού Συμβουλίου της αιτούσας εταιρείας ή είναι εκπρόσωποι αυτής πρέπει να μην έχουν καταδικαστεί με αμετάκλητη δικαστική απόφαση για οικονομικό έγκλημα (ιδίως λαθρεμπορία, νοθεία, απάτη, αισχροκέρδεια, αποδοχή και διάθεση προϊόντων εγκλήματος, πλαστογραφία, υπεξαίρεση, εκβίαση, δωροδοκία) και για παράβαση του άρθρου 16 του ν. 3054/2002 (ΦΕΚ Α 230), όπως ισχύει
Οι αγωγοί μεταφοράς αργού πετρελαίου ή προϊόντων δεν μπορούν να αποτελούν λειτουργικό μέρος εγκαταστάσεων διύλισης ή εγκαταστάσεων εμπορίας, συμπεριλαμβανομένων και αυτών που αποτελούν διασυνδέσεις εγκαταστάσεων διύλισης με εγκαταστάσεις εμπορίας.
Προϋποθέσεις περί μη τέλεσης αξιόποινων πράξεων
Η διαδικασία αυτή αφορά στην έκδοση άδειας μεταφοράς αργού πετρελαίου ή προϊόντων με αγωγό, εκτός των αγωγών που αποτελούν λειτουργικό μέρος εγκαταστάσεων διύλισης ή εγκαταστάσεων εμπορίας, στους οποίους περιλαμβάνονται και οι διασυνδέσεις εγκαταστάσεων διύλισης με εγκαταστάσεις εμπορίας.
Άδεια Μεταφοράς Αργού ή Προϊόντων Αυτού με Αγωγό
Οργανωτική και διοικητική δομή του του νομικού προσώπου.
Δήλωση για τυχόν υπάρχοντες δεσμούς του αιτούνος και συμμετοχές σε άλλες εταιρείες ή ομίλους εταιρειών, τουλάχιστον όσον αφορά στη δραστηριότητά του εντός Ελλάδας.
Αντίγραφο της αρχικής εταιρικής σύμβασης (καταστατικού) και των τυχόν τροποποιήσεών της.
Το πλέον πρόσφατο κωδικοποιημένο καταστατικό του αιτούντος νομικού προσώπου θεωρημένο από την αρμόδια αρχή.
ΦΕΚ / Ανακοίνωση του αρμόδιου Εμπορικού και Βιομηχανικού Επιμελητηρίου/Υπηρεσία ΓΕΜΗ, περί σύστασης του νομικού προσώπου και τροποποιήσεων του καταστατικού του.
ΦΕΚ / Ανακοίνωση του αρμόδιου Εμπορικού και Βιομηχανικού Επιμελητηρίου/Υπηρεσία ΓΕΜΗ, περί πιστοποίησης καταβολής αρχικού μετοχικού κεφαλαίου, καθώς και κάθε μεταγενέστερης αύξησής του.
ΦΕΚ / Ανακοίνωση του αρμόδιου Εμπορικού και Βιομηχανικού Επιμελητηρίου/Υπηρεσία ΓΕΜΗ, περί συγκρότησης Διοικητικού Συμβουλίου του νομικού προσώπου και εκπροσώπησης αυτού.
Αντίγραφα ποινικών μητρώων των μελών του Διοικητικού Συμβουλίου του νομικού προσώπου και των νομίμων εκπροσώπων του.
Πιστοποιητικό του νομικού προσώπου περί μη πτώχευσης, μη υποβολής αίτησης περί κήρυξης σε πτώχευση, μη υποβολής σε εκκαθάριση, αναγκαστική διαχείριση ή πτωχευτικό συμβιβασμό (Ενιαίο Πιστοποιητικό Δικαστικής Φερεγγυότητας).
Φορολογική ενημερότητα του νομικού προσώπου.
Ασφαλιστική ενημερότητα eΕΦΚΑ του νομικού προσώπου.
Συνοπτική παρουσίαση του επιχειρηματικού σχεδίου του νομικού προσώπου για τα επόμενα πέντε (5) έτη.
Σχεδιασμός σχετικά με τους όρους πρόσβασης τρίτων στον αγωγό μεταφοράς σύμφωνα με τις διατάξεις του άρθρου 10 του ν.3054/2002.
Υπεύθυνη δήλωση του νόμιμου εκπροσώπου του νομικού προσώπου νομίμως θεωρημένη για το γνήσιο της υπογραφής, στην οποία βεβαιώνεται ότι όλα τα στοιχεία που περιλαμβάνονται στην αίτηση είναι αληθή.
Δελτία ταυτότητας ή διαβατηρίων των μελών του Διοικητικού Συμβουλίου του νομικού προσώπου και των νομίμων εκπροσώπων του
Κατατίθεται η οργανωτική και διοικητική δομή του αιτούντος υπό τη μορφή οργανογράμματος. Κατατίθεται σε περίπτωση που ο αιτών είναι: α) Ανώνυμη Εταιρεία (Α.Ε.). β) Εταιρεία Περιορισμένης Ευθύνης (Ε.Π.Ε.), γ) Ομόρρυθμη εταιρεία ή δ) Ετερόρρυθμη Εταιρεία
Ο νομιμος εκπρόσωπος του νομικού προσώπου δηλώνει την ύπαρξη ή μη δεσμών ή συμμετοχών του αιτούντος σε άλλες εταιρείες ή ομίλους εταιρειών, τουλάχιστον όσον αφορά τη δραστηριότητά του εντός Ελλάδας. Κατατίθεται σε περίπτωση που ο αιτών είναι: α) Ανώνυμη Εταιρεία (Α.Ε.). β) Εταιρεία Περιορισμένης Ευθύνης (Ε.Π.Ε.), γ) Ομόρρυθμη εταιρεία ή δ) Ετερόρρυθμη Εταιρεία
Αντίγραφα της αρχικής εταιρικής σύμβασης (καταστατικού) και των τυχόν τροποποιήσεών της, επικυρωμένα από τον αρμόδιο Γραμματέα Πρωτοδικών, ο οποίος θα βεβαιώνει τον αριθμό και τη χρονολογία της καταχωρήσεώς τους στα οικεία Βιβλία Εταιρειών. Κατατίθεται σε περίπτωση που ο αιτών είναι: α) Εταιρεία Περιορισμένης Ευθύνης (Ε.Π.Ε.), β) Ομόρρυθμη εταιρεία ή γ) Ετερόρρυθμη Εταιρεία. Προκειμένου για Ε.Π.Ε., απαιτούνται ΦΕΚ, στα οποία δημοσιεύτηκαν περιλήψεις των προαναφερόμενων εγγράφων.
Το πλέον πρόσφατο κωδικοποιημένο καταστατικό του αιτούντος νομικού προσώπου θεωρημένο από την αρμόδια αρχή. Κατατίθεται σε περίπτωση που ο αιτών είναι Ανώνυμη Εταιρεία (Α.Ε.).
Πρόσφατο Πιστοποιητικό του αρμόδιου Γραμματέα Πρωτοδικών για τις καταχωρήσεις που έχουν γίνει μέχρι σήμερα στα οικεία Βιβλία Εταιρειών. Κατατίθεται σε περίπτωση που ο αιτών είναι: α) Εταιρεία Περιορισμένης Ευθύνης (Ε.Π.Ε.), β) Ομόρρυθμη εταιρεία ή γ) Ετερόρρυθμη Εταιρεία.
Αποτελέσματα χρήσεως και ισολογισμοί των τριών τελευταίων οικονομικών ετών, συνοδευόμενοι από τις αντίστοιχες εκθέσεις ορκωτών λογιστών και τα σχετικά πιστοποιητικά ελέγχου, καθώς και αντίγραφα των των εκθέσεων πεπραγμένων, εφόσον αυτά υφίστανται.
Κατατίθεται αντίγραφο φορολογικής ενημερότητας σε ισχύ, το οποίο έχει εκδοθεί από την Ανεξάρτητη Αρχή Δημοσίων Εσόδων.
Κατατίθεται αντίγραφο ασφαλιστικής ενημερότητας σε ισχύ, το οποίο έχει εκδοθεί από τον Ηλεκτρονικό Εθνικό Φορέα Κοινωνικής Ασφάλισης. Η διαδικασία αφορά στη χορήγηση Αποδεικτικού Ασφαλιστικής Ενημερότητας (ΑΑΕ), η οποία απευθύνεται σε επιχειρήσεις (νομικά ή φυσικά πρόσωπα), απογεγραμμένες ή αναπόγραφες στο Μητρώο Εργοδοτών κοινών επιχειρήσεων του e-ΕΦΚΑ, και σε φυσικά πρόσωπα, ήτοι ελεύθερους επαγγελματίες, αυτοαπασχολούμενους, αγρότες, μισθωτούς ασφαλισμένους, συνταξιούχους, λοιπούς ιδιώτες.
Χρονοδιάγραμμα αδειοδοτικής διαδικασίας, κατασκευής, εκτέλεσης, δοκιμών και αναμενόμενης έναρξης εμπορικής λειτουργίας του αγωγού.
Μελέτη σκοπιμότητας που περιλαμβάνει τουλάχιστον: α) Λεπτομερή τεχνική περιγραφή του έργου κατά την κατασκευή και λειτουργία αυτού. β)Την αναμενόμενη τεχνική διάρκεια του έργου. γ) Εκτιμώμενο προγραμματισμό λειτουργίας του αγωγού, ιδίως σε σχέση με τη μεταφερόμενη ποσότητα αργού πετρελαίου ή πετρελαιοειδών προϊόντων ανά κατηγορία καθώς και τη μεταφορά προϊόντων για λογαριασμό του εκ μέρους τρίτων. δ) Προτεινόμενη χάραξη του αγωγού μεταφοράς συνοδευόμενη από: (i) Χάρτες και σχεδιαγράμματα που επαρκούν για τον προσδιορισμό της ακριβούς θέσης των ανωτέρω εγκαταστάσεων. (ii) Στοιχεία που να τεκμηριώνουν την διαθεσιμότητα κατάλληλης έκτασης για την κατασκευή και ασφαλή λειτουργία του αγωγού ΄ή τον σχεδιασμό του αιτούντα σχετικά με τον πρόγραμμα απαλλοτριώσεων που απαιτείται για την υλοποίηση του έργου. ε) Προκαταρκτική εκτίμηση των περιβαλλοντικών επιπτώσεων από την κατασκευή και λειτουργία του αγωγού. στ) Περιγραφή των προτεινόμενων μέτρων ασφαλείας. ζ) Κατά προσέγγιση εκτίμηση του κόστους επένδυσης. η) Εκτιμώμενο κόστος λειτουργίας και συντήρησης του αγωγού.
Η συνοπτική παρουσίαση του επιχειρηματικού σχεδίου του αιτούντος στο οποίο αφορά η αίτηση για τα επόμενα δέκα έτη, η οποία περιλαμβάνει τουλάχιστον: α) Προτεινόμενη δομή του κεφαλαίου για την κατασκευή των εγκαταστάσεων και προβλεπόμενος τρόπος και πηγές χρηματοδότησης του έργου. β) Ετήσιες προβλέψεις κόστους λειτουργίας ταξινομημένου σε σταθερό και μεταβλητό κόστος και εσόδων από μεταφορά πετρελαιοειδών προϊόντων με αναφορά των παραδοχών στις οποίες βασίζονται τα παρεχόμενα στοιχεία και με διάκριση μεταξύ των εσόδων από μεταφορά για λογαριασμό του ή εκ μέρους τρίτων. γ) Χρηματοοικονομικός προγραμματισμός για το έργο που θα παρέχει την προβλεπόμενη ταμειακή ροή αναλυμένη στις κύριες κατηγορίες εισροών και εκροών κατά διάρκεια είτε: (i) της περιόδου χρηματοδοτήσεως, είτε (ii) της τεχνικής διάρκειας ζωής του έργου, εάν είναι μακρύτερη. δ) αναλυτικά στοιχεία για τις σημαντικού ύψους αναμενόμενες μεταγενέστερες εκροές κεφαλαίων συμπεριλαμβανομένων και εκροών για την αντικατάσταση του εξοπλισμού ή την αποκατάσταση του περιβάλλοντος μετα την παύση άσκησης της δραστηριότητας.
Η διαδικασία αφορά στην έκδοση ηλεκτρονικής υπεύθυνης δήλωσης από τον ενδιαφερόμενο, χωρίς να απαιτείται επίσκεψη σε κατάστημα διοικητικής αρχής ή ΚΕΠ. Μπορείτε να μπείτε στην υπηρεσία έκδοσης της ηλεκτρονικής υπεύθυνης δήλωσης με τους εξής δύο (2) τρόπους: α) με τoυς προσωπικούς σας κωδικούς web banking σε μία από τις διαθέσιμες τράπεζες ή β) με τους προσωπικούς σας κωδικούς πρόσβασης στο TAXISnet (αφού πρώτα μπείτε μία φορά με τους κωδικούς web banking, για να επιβεβαιώσετε τον αριθμό του κινητού σας τηλεφώνου). Στη συνέχεια, θα λάβετε κωδικούς επιβεβαίωσης με SMS στο κινητό σας. Η ηλεκτρονική υπεύθυνη δήλωση που θα εκδώσετε είναι νομικά ισοδύναμη με υπεύθυνη δήλωση που φέρει το γνήσιο της υπογραφής και μπορείτε είτε να την αποστείλετε ηλεκτρονικά, είτε να την εκτυπώσετε και να την καταθέσετε σε δημόσια υπηρεσία. Παράλληλα διατηρείται το δικαίωμα του πολίτη να υπογράφει φυσικά το έντυπο της Υπεύθυνης Δήλωσης του ν. 1599/86 (άρθρο 8) και να το καταθέτει σε αρμόδια υπηρεσία, ως δικαιολογητικό, για υπόθεσή του.
Ο σχετικός σύνδεσμος αφορά στην ανακοίνωση του αρμόδιου Εμπορικού και Βιομηχανικού Επιμελητηρίου/Υπηρεσία ΓΕΜΗ. 2. Για την αναζήτηση ΦΕΚ ο σχετικός σύνδεσμος είναι: http://www.et.gr/SearchFek
1. Κατατίθεται σε περίπτωση που ο αιτών είναι Ανώνυμη Εταιρεία (Α.Ε.) 2. Ο σχετικός σύνδεσμος αφορά στην ανακοίνωση του αρμόδιου Εμπορικού και Βιομηχανικού Επιμελητηρίου/Υπηρεσία ΓΕΜΗ. 3. Για την αναζήτηση ΦΕΚ ο σχετικός σύνδεσμος είναι: http://www.et.gr/SearchFek
1. Κατατίθενται αντίγραφα ποινικών μητρώων των μελών του Διοικητικού Συμβουλίου του νομικού προσώπου και των νόμιμων εκπροσώπων του, εκδοθέντα εντός των προηγούμενων εξήντα (60) ημερών από την ημερομηνία υποβολής της αίτησης. 2. Σε περίπτωση Εταιρείας Περιορισμένης Ευθύνης (Ε.Π.Ε.) ή Ιδιωτικής Κεφαλαιουχικής Εταιρείας (Ι.Κ.Ε.) ή εταιρείας αντίστοιχης μορφής, εφόσον το πρόσωπο εδρεύει σε άλλο κράτος-μέλος της Ευρωπαϊκής Ένωσης, κατατίθεται αντίγραφο του ποινικού μητρώου του νόμιμου εκπροσώπου της συνοδευόμενο από επίσημο έγγραφο από το οποίο απορρέει η νόμιμη εκπροσώπηση.
Η αναζήτηση των αντιγράφων Δελτίων Ταυτότητας διενεργείται αποκλειστικά από τους αρμόδιους υπαλλήλους των φορέων διεκπεραίωσης υποθέσεων με τη χρήση της ηλεκτρονικής υπηρεσίας «Ψηφιακό αντίγραφο δελτίου ταυτότητας» στη διαδρομή: https://id-copy.services.gov.gr/. Αναζητούνται αντίγραφα των δελτίων ταυτότητας ή κατατίθενται αντίγραφα των διαβατηρίων των μελών του Διοικητικού Συμβουλίου του νομικού προσώπου και των νόμιμων εκπροσώπων του, προκειμένου να αναζητηθούν αυτεπάγγελτα τα ποινικά τους μητρώα. Σε περίπτωση προσκόμισης διαβατηρίου θα πρέπει να σημειώνονται επιπλέον τα ονόματα των γονέων του φυσικού προσώπου.
1. Η απόφαση χορήγησης άδειας μεταφοράς με αγωγό αναρτάται στο πρόγραμμα Διαύγεια και στην ιστοσελίδα του Υπουργείου Περιβάλλοντος και Ενέργειας. 2. Στην περίπτωση τυχόν μεταβολών στα στοιχεία βάσει των οποίων χορηγήθηκε η άδεια, ο κάτοχός της οφείλει να τις γνωστοποιεί στην αδειοδοτούσα αρχή (άρθρο 12 του Κανονισμού Αδειών). Μετά από ακρόαση του κατόχου της άδειας, η αδειοδοτούσα αρχή δύναται να προβεί σε αυτεπάγγελτη τροποποίησή της, όταν διαπιστώνεται ότι έχουν επέλθει σημαντικές αλλαγές των στοιχείων βάσει των οποίων χορηγήθηκε η άδεια.
Οργάνωση της αγοράς πετρελαιοειδών και άλλες διατάξεις, όπως ισχύει.
Καθορισμός ανταποδοτικών τελών για την έκδοση, τροποποίηση ή επέκταση των αδειών του άρθρου 4 του ν. 3054/2002 και ετήσιων ανταποδοτικών τελών για τη χρήση αυτών, και καθορισμός προστίμων για μη καταβολή ή εκπρόθεσμη καταβολή των ετήσιων ανταποδοτικών τελών, όπως ισχύει.
Αίτηση θεραπείας ή ιεραρχική προσφυγή κατά το άρθρο 24 του ν. 2690/1999. Ο ενδιαφερόμενος μπορεί να ζητήσει, είτε από τη διοικητική αρχή η οποία εξέδωσε την πράξη, την ανάκληση ή την τροποποίησή της (αίτηση θεραπείας), είτε, από την αρχή η οποία προΐσταται εκείνης που εξέδωσε την πράξη, την ακύρωσή της (ιεραρχική προσφυγή).Η διοικητική αρχή στην οποία υποβάλλεται η σχετική αίτηση οφείλει να γνωστοποιήσει στον ενδιαφερόμενο την απόφασή της για την αίτηση αυτή το αργότερο μέσα σε τριάντα (30) ημέρες, εκτός αν από ειδικές διατάξεις προβλέπεται διαφορετική προθεσμία.
Η αίτηση εξετάζεται ως προς τη νόμιμη υπογραφή της, το περιεχόμενο αυτής σύμφωνα με το Παράρτημα 1 της υ.α. Δ2/16570/2005 (ΦΕΚ Β 1306) "Κανονισμός Αδειών" και τη συνυποβολή φακέλου δικαιολογητικών.
Όποιος έχει έννομο συμφέρον δικαιούται να υποβάλει στην Αδειοδοτούσα Αρχή ενστάσεις αναφορικά με την αίτηση, εντός προθεσμίας δέκα (10) ημερών από τη δημοσίευση της αίτησης.
Εφόσον η αίτηση συνοδεύεται από πλήρη φάκελο δικαιολογητικών, εκδίδεται διοικητική πράξη-απόφαση χορήγησης άδειας μεταφοράς με αγωγό.
Σε περίπτωση που η αίτηση δε συνοδεύεται από πλήρη φάκελο δικαιολογητικών, η υπηρεσία εντός τριάντα (30) ημερών από την ημερομηνία υποβολής της αίτησης ενημερώνει εγγράφως τον αιτούντα τάσσοντας προθεσμία δεκαπέντε (15) ημερών για την προσκόμιση των ελλειπόντων δικαιολογητικών.
Σε περίπτωση μη προσκόμισης του συνόλου των απαιτούμενων δικαιολογητικών εκδίδεται διοικητική πράξη-απόφαση απόρριψης.
Σε περίπτωση προσκόμισης του συνόλου των απαιτούμενων δικαιολογητικών εκδίδεται διοικητική πράξη-απόφαση χορήγησης άδειας μεταφοράς με αγωγό.
Ο αιτών τη χορήγηση άδειας μεταφοράς με αγωγό υποβάλλει έντυπη αίτηση, σύμφωνα με το Έντυπο Αίτησης του Παραρτήματος 1 της υ.α. Δ2/16570/05 (ΦΕΚ Β 1306) "Κανονισμός Αδειών" όπως ισχύει, νομίμως υπογεγραμμένη, συνοδευόμενη από φάκελο με τα απαιτούμενα δικαιολογητικά στο Γενικό Πρωτόκολλο του Υπουργείου Περιβάλλοντος και Ενέργειας (ΥΠΕΝ) ή αποστέλλει την αίτησή του με το σύνολο των δικαιολογητικών είτε ταχυδρομικώς, είτε στο email του Γενικού Πρωτοκόλλου του Υπουργείου.
Εντός πέντε (5) ημερών από την υποβολή της, η αίτηση δημοσιεύεται στην ιστοσελίδα του Υπουργείου Περιβάλλοντος και Ενέργειας (Μητρώο Αιτήσεων Αδειών), με μέριμνα του αρμόδιου υπαλλήλου συνεπικουρούμενου από τους αρμόδιους για τις αναρτήσεις.
Μετά την ολοκλήρωση της αξιολόγησης φακέλου και ειδικά στην περίπτωση διαπίστωσης ελλειπόντων δικαιολογητικών, συντάσσεται έγγραφο ελλείψεων δικαιολογητικών.
Σε περίπτωση που δεν πληρούνται οι εξεταζόμενες προϋποθέσεις, η αίτηση δεν εξετάζεται και τίθεται στο αρχείο.
Η απόφαση απόρριψης αναρτάται στο πρόγραμμα Διαύγεια.
Η απόφαση χορήγησης άδειας μεταφοράς με αγωγό αναρτάται στο πρόγραμμα Διαύγεια και στην ιστοσελίδα του Υπουργείου Περιβάλλοντος και Ενέργειας.
Η απόφαση απόρριψης αναρτάται στο πρόγραμμα Διαύγεια. Η απόφαση χορήγησης άδειας μεταφοράς με αγωγό αναρτάται στο πρόγραμμα Διαύγεια και στην ιστοσελίδα του Υπουργείου Περιβάλλοντος και Ενέργειας.
Παραλαβή της αίτησης για χορήγηση άδειας μεταφοράς με αγωγό
Αξιολόγηση τυχόν υποβληθεισών ενστάσεων και αξιολόγηση φακέλου
Μη παραλαβή επιπλέον δικαιολογητικών ή ελλείψεις στα δικαιολογητικά